148 Γαλλία

Η Γαλλία (Gallia) είναι ένας μεγάλος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 7,63. Ανακαλύφθηκε το 1875 από τους Γάλλους αστρονόμους Πωλ και Προσπέρ Ανρί, που παρατηρούσαν από το Παρίσι και της έδωσαν το όνομα της πατρίδας τους στη λατινική του εκδοχή. Με τη σειρά του, ο αστεροειδής έδωσε το όνομά του στη μικρή «Οικογένεια της Γαλλίας», μια οικογένεια περίπου 200 αστεροειδών που έχουν παρόμοια φάσματα και τροχιέςNesvorný, D., Broz, M., Carruba, V. (Δεκέμβριος 2014): «Identification and Dynamical Properties of Asteroid Families», Asteroids IV, σσ. 297-321, ιδίως μια σχετικώς μεγάλη κλίση τροχιάς ως προς την εκλειπτική.Novakovic, Bojan, Cellino, Alberto, Knezevic, Zoran (Νοέμβριος 2011): «Families among high-inclination asteroids», Icarus, τόμ. 216 (1), σσ. 69-81

 Φυσικά χαρακτηριστικά 
Η μέση διάμετρος της Γαλλίας είναι 97,7 ± 3,7 χιλιόμετρα, ενώ η μάζα της εκτιμάται σε 980 τρισεκατομμύρια τόνους με μέση πυκνότητα 2,0 gr/cm³. Η μέση επιτάχυνση της βαρύτητας στον ισημερινό της Γαλλίας εκτιμάται σε 2,73 cm/sec² (359 φορές ασθενέστερη από την αντίστοιχη γήινη), ενώ η ισημερινή ταχύτητα διαφυγής υπολογίζεται σε 51,7 m/sec (186 χιλιόμετρα την ώρα).

Ο φασματικός τύπος της Γαλλίας είναι ο σχετικώς σπάνιος R (GU κατά Tholen και S. Το γεωμετρικό άλβεδό της είναι 0,164. Η μέση θερμοκρασία στην επιφάνειά της εκτιμάται σε 106 βαθμούς Κελσίου κάτω από το μηδέν. Η Γαλλία περιστρέφεται γύρω από τον εαυτό της μία φορά κάθε 20 ώρες και 40 λεπτά, μία αρκετά αργή περιστροφή για αστεροειδή.

Παραπομπές

 Εξωτερικοί σύνδεσμοι 
 Τροχιά από το JPL (Java) / Εφημερίδα

Γαλλια
Κατηγορία:Γαλλία